שאדן סלאמה-יוסף

שאדן סלאמה-יוסף היא רופאה פנימית וחוקרת ערבייה-ישראלית. מנהלת המחלקה לרפואה דחופה בבית החולים הדסה הר הצופים החל מנובמבר 2018. הערבייה הראשונה שעומדת בראש מחלקת לרפואה דחופה בבית חולים בישראל.

קורות חיים

שאדן סלאמה נולדה בכפר טורעאן לאם עקרת בית ולאב מורה. אימה, במקור מנצרת. לשאדן אחות ושלושה אחים.

שאדן בוגרת בית הספר לרפואה של האוניברסיטה העברית בירושלים, התמחתה ברפואה פנימית וברפואה דחופה בבית חולים הדסה הר הצופים.

ב-2014 סיימה לימודי תואר שני בניהול מערכות בריאות בבית ספר לבריאות הציבור בשיתוף עם הפקולטה למינהל עסקים באוניברסיטה העברית בירושלים בהצטיינות יתרה.

בפברואר 2021 פרסמה קול קורא בעברית ובערבית לצעירים להתחסן בהקדם למחלת נגיף הקורונה.
במאי 2021 הובילה את ניהול האירוע רב-הנפגעים הכי גדול ב-20 שנים האחרונות בעקבות קריסת טורבינה בבית כנסת בגבעת זאב בהצלחה רבה כאשר המיון שלה התמודד עם מעל 50 פצועים בבת אחת ובעקבות כך התראיינה במספר ערוצים והתארחה באולפן החדשות.

פרסים והוקרה (רשימה חלקית)
 פרס רקטור במהלך הלימודים לתואר M.D
 פרס רקטור במהלך הלימודים ולתואר M.H.A
 פרס פקולטה למדריך קליני מצטיין
 פרס פקולטה למתמחה מצטיין
 פרס פקולטה למרצה מצטיין
 הופעה חוזרת ברשימת המורים המצטיינים
 סיום תואר שני בהצטיינות יתרה.
 קבלת אות הוקרה בתור אחת הדמויות המשפיעות ביותר במגזר.
 נבחרה להשתתף בתוכנית היוקרתית "ענבר" למנהיגות במערכת הבריאות!

חיים אישיים

סלאמה-יוסף נשואה לאורולוג, שאף הוא עובד בבית החולים הדסה, ואם לשלושה ילדים.

מתגוררת בשכונת רחביה בירושלים.

קישורים חיצוניים

  
 אודות שאדן סלאמה-יוסף, באתר החברה לאיכות ברפואה
 פרסומים מדעיים של שאדן-סלאמה יוסף, באתר researchgate

הערות שוליים

רחביה: אישים
רופאות ערביות ישראליות
מנהלות ישראליות
רופאים ערבים ישראלים
מנהלים ישראלים
רופאים פנימיים ישראלים
רופאות פנימיות ישראליות
בעלות תואר דוקטור לרפואה מהאוניברסיטה העברית בירושלים
בעלי תואר דוקטור לרפואה מהאוניברסיטה העברית בירושלים
ישראליות זוכות פרסים: מדע וטכנולוגיה
רפואה בישראל: נשים חלוצות
סגל מרכז רפואי הדסה
חוקרות ישראליות
חוקרים ישראלים
ישראליות שנולדו במאה ה-20
ישראלים שנולדו במאה ה-20